**ΣΤΑΤΙΣΤΙΚΟ ΠΡΟΓΡΑΜΜΑ ΕΡΓΑΣΙΩΝ**

**ΕΤΟΥΣ 2025**

**ΤΟΥ ΥΠΟΥΡΓΕΙΟΥ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**

**ΚΑΙ**

**ΤΩΝ ΕΠΟΠΤΕΥΟΜΕΝΩΝ ΦΟΡΕΩΝ ΤΟΥ**

ΕΤΗΣΙΟ ΣΤΑΤΙΣΤΙΚΟ ΠΡΟΓΡΑΜΜΑ ΕΡΓΑΣΙΩΝ 2025

Το Ετήσιο Στατιστικό Πρόγραμμα Εργασιών του Υπουργείου Παιδείας, Θρησκευμάτων και Αθλητισμού (Υ.ΠΑΙ.Θ.Α.) και των εποπτευόμενων φορέων του για το έτος 2025 περιλαμβάνει πληροφορίες για τις στατιστικές που πρόκειται να καταρτιστούν και να δημοσιευτούν κατά τη διάρκεια του 2025 (βλ. Παράρτημα). Το Ετήσιο Στατιστικό Πρόγραμμα Εργασιών 2025 έχει καταρτιστεί με βάση το Ελληνικό Στατιστικό Πρόγραμμα (ΕΛΣΠ) για την τριετή περίοδο 2023 – 2025. Στο πλαίσιο αυτό, και ακολουθώντας την επικρατούσα τάση, το Υ.ΠΑΙ.Θ.Α. στοχεύει στην περαιτέρω αξιοποίηση διοικητικών και άλλων πηγών δεδομένων, καθώς και στη χρήση νέων τεχνολογιών για την παραγωγή των στατιστικών του, με σκοπό τη βελτίωση της ποιότητας, πληρότητας και ταχύτητας παραγωγής τους, την εξοικονόμηση πόρων, τη μείωση του φόρτου των ερευνώμενων μονάδων. Για το έτος 2025 δεν σχεδιάζονται αλλαγές στις ήδη παραγόμενες στατιστικές ή παραγωγή νέων στατιστικών. Πιο συγκεκριμένα, δεν παρουσιάζονται διαφοροποιήσεις στην παραγωγή στατιστικών προϊόντων που αφορούν στην Πρωτοβάθμια, Δευτεροβάθμια και Τριτοβάθμια Εκπαίδευση. Επίσης, δεν προβλέπεται αλλαγή στην έρευνα για τη μαθητική διαρροή.

Στον τομέα του αθλητισμού αναμένεται η δημιουργία ολοκληρωμένης βάσης δεδομένων των αθλητικών φορέων για τη μέτρηση της αθλητικής δραστηριότητας και τη χάραξη πολιτικών (Ψηφιακός Μετασχηματισμός «KOUROS»)

Επίσης, αναμένεται η υπογραφή νέου και επικαιροποιημένου Μνημονίου Συνεργασίας μεταξύ του Υ.ΠΑΙ.Θ.Α. και της ΕΛΣΤΑΤ. Στο πλαίσιο του Μνημονίου επισημαίνεται ότι το Υ.ΠΑΙ.Θ.Α συνεργάζεται με την ΕΛΣΤΑΤ μέσω επιστημονικής ομάδας που έχει συσταθεί για την εφαρμογή του Μνημονίου σε θέματα που αφορούν στην ανάπτυξη της στατιστικής παιδείας και στην παραγωγή στατιστικών σε όλες τις βαθμίδες εκπαίδευσης. Στο πλαίσιο της ανάπτυξης της στατιστικής Παιδείας στην Ελλάδα το Υ.ΠΑΙ.Θ.Α. φιλοξενεί τον σύνδεσμο της ιστοσελίδας της Ελληνικής Στατιστικής Αρχής με τίτλο «Εκπαιδευτικές επισκέψεις μαθητών/φοιτητών στην Ελληνική Στατιστική Αρχή (ΕΛΣΤΑΤ)» στην κεντρική του ιστοσελίδα.

Τέλος, όσον αφορά στην υλοποίηση των βημάτων που απαιτούνταν για την πιστοποίηση από την ΕΛΣΤΑΤ των υπό διαδικασία πιστοποίησης στατιστικών ως επισήμων, εκκρεμεί ο σχολιασμός από την ΕΛΣΤΑΤ των σχεδίων των εκθέσεων ποιότητας ώστε να οριστικοποιηθούν από τα εν λόγω σχέδια, να αναρτηθούν οι εκθέσεις ποιότητας στην οικεία ιστοσελίδα και στη συνέχεια αυτές να αποτελέσουν το υπόδειγμα για τις υπηρεσίες των οποίων τα στατιστικά προϊόντα προστέθηκαν μεταγενέστερα στον Κατάλογο των Επίσημων Στατιστικών.

|  |  |  |  |  |  |  |
| --- | --- | --- | --- | --- | --- | --- |
| **ΕΤΗΣΙΟ ΣΤΑΤΙΣΤΙΚΟ ΠΡΟΓΡΑΜΜΑ ΕΡΓΑΣΙΩΝ για το έτος 2025** | | | | | | |
| **του Υπουργείου Παιδείας, Θρησκευμάτων και Αθλητισμού και των εποπτευόμενων φορέων του** | | | | | | |
| **Α/Α  S/N** | **Μοναδικός κωδικός στατιστικού προϊόντος / Statistical product code** | **Τίτλος στατιστικού προϊόντος /  Statistical product title** | **Ονομασία στατιστικής έρευνας/εργασίας** | **Περιοδικότητα** | **Περίοδος αναφοράς δεδομένων της έρευνας/εργασίας** | **Τρίμηνο δημοσίευσης** |
| **(1)** | **(2)** | **(3)** | **(4)** | **(5)** | **(6)** | **(7)** |
| 1 | EDUC\_01 | Στοιχεία ετήσιας απογραφικής έρευνας πρωτοβάθμιας εκπαίδευσης /  Results of the Annual Census Survey on Primary Education | Ετήσια Απογραφική Έρευνα Πρωτοβάθμιας Εκπαίδευσης | Ετήσια | Μέσα σχολικού έτους 2024-25 | 4ο |
| 2 | EDUC\_02 | Στοιχεία ετήσιας απογραφικής έρευνας δευτεροβάθμιας εκπαίδευσης / Results of the Annual Census Survey on Secondary Education | Ετήσια Απογραφική Έρευνα Δευτεροβάθμιας Εκπαίδευσης | Ετήσια | Μέσα σχολικού έτους 2024-25 | 4ο |
| 3 | EDUC\_03 | Εκπαιδευτικό και διοικητικό προσωπικό τριτοβάθμιας εκπαίδευσης / Results of the Annual Census Survey on Tertiary Education concerning the Academic and Adminstrative staff | Εκπαιδευτικό και διοικητικό προσωπικό τριτοβάθμιας εκπαίδευσης | Ετήσια | 1/1/-31/12/2024 | 4ο |
| 4 | EDUC\_04 | Φοιτητικός πληθυσμός και απόφοιτοι τριτοβάθμιας εκπαίδευσης / Results of the Annual Census Survey on Tertiary Education concerning the Students and higher education Graduates | Φοιτητικός πληθυσμός και απόφοιτοι τριτοβάθμιας εκπαίδευσης | Ετήσια | Ακαδημαϊκό έτος 2023-2024 | 4ο |
| 5 | EDUC\_05 | Στατιστικά στοιχεία αποτελεσμάτων, βαθμολογικών επιδόσεων , προτιμήσεων των υποψηφίων για εισαγωγή στην τριτοβάθμια εκπαίδευση και εξετάσεων ΚΠγ, μέσω πανελλαδικών εξετάσεων / Statistics on : a) candidates' performance in Greek National Exams for access to Tertiary Education , b) candidates' preferences for Tertiary Education Institutions, c)candidates' performance in Greek National Exams for the State Certificate of foreign languages | ·Στατιστική επεξεργασία βαθμολογικών επιδόσεων, προτιμήσεων σχολών, αποτελεσμάτων Πανελλαδικών εξετάσεων για την εισαγωγή στην Τριτοβάθμια εκπαίδευση. ·Στατιστική επεξεργασία βαθμολογικών επιδόσεων και αποτελεσμάτων για την απόκτηση του Κρατικού Πιστοποιητικού Γλωσσομάθειας (ΚΠγ). | Ετήσια | Εξεταστική περίοδος έτους 2025 | 3ο |
| 6 | EDUC\_07 | Ανάλυση εκπαιδευτικού προσωπικού ιδιωτικών σχολικών μονάδων Α/θμιας και Β/θμιας Εκπαίδευσης / Analysis of Teaching Stuff of Primary and Secondary Education Private Schools | Ανάλυση εκπαιδευτικού προσωπικού ιδιωτικών σχολικών μονάδων Α/θμιας και Β/θμιας Εκπαίδευσης / Analysis of Teaching Stuff of Primary and Secondary Education Private Schools | Ετήσια | σχολ.έτος 2024-2025 | 3ο |
| 7 | EDUC\_08 | Στατιστικά στοιχεία μεταθέσεων προσωπικού Πρωτοβάθμιας και Δευτεροβάθμιας Εκπαίδευσης /  Statistics on primary school and highschool teachers transfers | Στατιστική επεξεργασία μεταθέσεων προσωπικού Πρωτοβάθμιας και Δευτεροβάθμιας Εκπαίδευσης | Ετήσια | 2024-2025 | 2ο |
| 8 | EDUC\_09 | Στατιστικά στοιχεία μετεγγραφών φοιτητών με κοινωνικο-οικονομικά κριτήρια, αδελφών προπτυχιακών φοιτητών και στατιστικά ηλεκτρονικών εγγραφών/διαγραφών επιτυχόντων στην Τριτοβάθμια Εκπαίδευση / Statistics on a) students' transfer process in Greek Tertiary Education a1) based on social and economical criteria a2) for siblings undergraduated students studing in different regional units b)successful candidates' electronic applications for registrations and expulsions in Greek Tertiary Education Institutions | Στατιστικά στοιχεία μετεγγραφών φοιτητών με κοινωνικο-οικονομικά κριτήρια, αδελφών προπτυχιακών φοιτητών και στατιστικά ηλεκτρονικών εγγραφών/διαγραφών επιτυχόντων στην Τριτοβάθμια Εκπαίδευση | Ετήσια | 01/01/2024 έως 31/12/2024 | 1ο |
| 9 | EDUC\_10 | Αριθμητικά στοιχεία μαθητών/τριων και σχολείων ΓΕΛ και ΕΠΑΛ Ελλάδας και Κύπρου που συμμετέχουν σε Πανελλήνιους Αγώνες / Sport Competition Figures of Greek and Cypriot Secondary Education Schools | Συμμετοχές μαθητών/τριών & σχολείων ανά ΠΔΕ Πανελληνίων Σχολικών Αγώνων Λυκείων Ελλάδας και Κύπρου | Ετήσια | τρίμηνο | 3ο |
| 10 | SPORT\_01 | ΣΤΑΤΙΣΤΙΚΑ ΣΤΟΙΧΕΙΑ ΑΘΛΗΤΙΚΩΝ ΣΩΜΑΤΕΙΩΝ | ΑΘΛΗΤΙΚΑ ΣΩΜΑΤΕΙΑ ΑΝΑ ΟΜΟΣΠΟΝΔΙΑ, ΑΘΛΗΜΑ, ΠΕΡΙΦΕΡΕΙΑΚΗ ΕΝΟΤΗΤΑ |  |  |  |
| 11 | SPORT\_02 | ΣΤΑΤΙΣΤΙΚΑ ΣΤΟΙΧΕΙΑ ΠΡΟΠΟΝΗΤΩΝ | ΑΔΕΙΕΣ ΠΡΟΠΟΝΗΤΩΝ ΑΝΑ ΑΘΛΗΜΑ, ΚΑΤΗΓΟΡΙΑ, ΧΡΟΝΟΛΟΓΙΑ |  |  |  |